طيب بعد كده انا عاوز أعرف أنا هبدأ منين .... انا جمعت صور للجلاتى خلاص ... اللى هو ال Asset الأساسى فى اللعبة ... بد كده محتاج انى أفكر شوية ... انا ناوى أعمل لعبة بقصة مسطحة زى ألعاب ال Monopoly و تركيب الصور و اللى هى تقريبا عديمة القصه ولا لعبة ذات قصه معقده زى ألعاب ال RPG و ال Advanture .... بصراحة أنا بحب ألعاب المغامرة جدا .... عشان كده أنا هخلى ال Genre بتاع اللعبى Advanture ... طيب ...دلوقتى أنا هستمد أحداث القصه من العالم الواقعى اللى بتحكمه قوانين المنطق والطبيعة ... ولا أخترع عالم بديل من دماغى عشان أشكلة بالشكل المناسب للعبة ... وبما ان اللعبة مش لعبة جادة serious.... و بما ان اللعبه للمتعه ... فأنا هتخيل عالم من دماغى ^^... طيب ... احنا لسه بدرى أوى علشان نحط ال prototype للمراحل ..لكن انا محتاج أجمع بعض الأفكار مع بعضها عشان أتخيل السمه الرئيسية للعبة .... و بما ان اللعبة عن ال Ice Cream فلازم نخلق وضع مناسب نقدر نستنبط منه قصه .... هنا نحدد أهداف اللاعب ... أنا هتخيل اللاعب انه ولد صغير عايش فى القاهرة ... فى بيت من البيوت العشوائية هناك ...وان الحرارة الشدشة اتسببت فى موت ناس كتير .... و حصلت أزمة فى الأيس كريم اللى كان بيحبه اوى ... فيبدأ رحلته فى البحث عن الجلاتى ^^.... القصة دى هى المبدا اللى انا هحاول أطورة و أشتغل عليه ..... و بما اننى حددت موقع المغامرة لازم أحدد السمه اللى هتغلب على الشخطيات ... انا هخليها كاريكاتورية ... و هخلى الحوار مضحك " لاحظ هنا إنى بدات أحط ال Key Features للعبة"